ΑΘΗΝΑ 21/7/2017

ΑΡ. ΠΡΩΤ.: 3382

**ΔΕΛΤΙΟ ΤΥΠΟΥ**

**Συγχαρητήρια στους εργαζόμενους του Νοσοκομείου της Κω, το ΕΚΑΒ και σε όλους**

**Θέλουμε να συγχαρούμε για την ενσυνειδησία και τον ανθρωπισμό που επέδειξαν το Ιατρικό – Νοσηλευτικό – Τεχνικό – Διοικητικό – Λοιπό Προσωπικό του Γενικού Νοσοκομείου ΚΩ, το ΕΚΑΒ και την Πυροσβεστική που έκαναν ότι μπορούσαν για να διεκομίσουν άμεσα τους τραυματίες του σεισμού, και τον Ερυθρό Σταυρό.**

**Τα μεσάνυκτα, αμέσως μετά το σεισμό όσοι εργαζόμενοι ήταν στο νησί σε ρεπό ή άδεια βρέθηκαν άμεσα στο Νοσοκομείο. Ανταποκρίθηκαν με το παραπάνω παρά τον πανικό και τα προβλήματα που αντιμετώπισαν οι ίδιοι με ζημιές ή τραυματισμούς δικών τους ανθρώπων. Έσωσαν ανθρώπους.**

Στο Νοσοκομείο προσήλθαν **150 τραυματίες στα ΤΕΠ με μεγαλύτερους ή μικρότερους τραυματισμούς.** Περιποιήθηκαν τα τραύματά τους. Πρόλαβαν στα βιβλία να καταγράψουν μόνο 50. **Προσήλθαν 2 νεκροί. Έγιναν 13 εισαγωγές και 5 σοβαρά χειρουργεία** (1 ακρωτηριασμός νεαρού ατόμου, ορθοπεδικά χειρουργεία από τραυματισμούς). Έγιναν **7 αεροδιακομιδές. 1 αεροδιακομιδή θα γίνει σήμερα στην Τουρκία** ατόμου τουρκικής καταγωγής.

**Συγχαρητήρια!!!**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ